CELEX: 62021TN0526
Language: et
Date: 2021-08-27 00:00:00
Title: Kohtuasi T-526/21: 27. augustil 2021 esitatud hagi – Gutseriev versus nõukogu

18.10.2021   
            
            
               ET
            
            
               Euroopa Liidu Teataja
            
            
               C 422/27
            
         
      27. augustil 2021 esitatud hagi – Gutseriev versus nõukogu
      (Kohtuasi T-526/21)
      (2021/C 422/36)
      Kohtumenetluse keel: inglise
      
         Pooled
      
      
         Hageja: Mikail Safarbekovich Gutseriev (Moskva, Venemaa) (esindajad: B. Kennelly, QC, barrister J. Pobjoy ja advokaat D. Anderson)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tühistada hagejat puudutavas osas (i) nõukogu 21. juuni 2021. aasta rakendusotsus (ÜVJP) 2021/1002, millega rakendatakse otsust 2012/642/ÜVJP, mis käsitleb piiravaid meetmeid seoses olukorraga Valgevenes (ELT 2021, L 219 I, lk 70), ja (ii) nõukogu 21. juuni 2021. aasta rakendusmäärus (EL) 2021/997, millega rakendatakse määruse (EÜ) nr 765/2006, milles käsitletakse piiravaid meetmeid Valgevene suhtes, artikli 8a lõiget 1 (ELT 2021, L 219 I, lk 3), (edaspidi koos „vaidlustatud aktid“);
               
            
                  —
               
               
                  tuvastada, et nõukogu 15. oktoobri 2012. aasta otsuse 2012/642/ÜVJP, mis käsitleb Valgevene vastu suunatud piiravaid meetmeid (muudetud kujul), artikli 4 lõige 1 ja nõukogu 18. mai 2006. aasta määruse (EÜ) nr 765/2006 artikli 2 lõige 5 ei ole hageja suhtes kohaldatavad õigusvastasuse tõttu, ning seetõttu tühistada vaidlustatud aktid hagejat puudutavas osas.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimese väite kohaselt on nõukogu teinud ilmse hindamisvea sellega, et luges täidetuks tingimuse hageja kandmiseks vaidlustatud aktide loetelusse.
               
            
                  2.
               
               
                  Teise väite kohaselt on nõukogu rikkunud hageja põhiõigusi, nende hulgas õigust eraelu austamisele, kaitseõigust, omandiõigust ja ettevõtlusvabadust.
               
            
                  3.
               
               
                  Kolmanda väite kohaselt on õigusvastane tõlgendada nõukogu otsuse 2012/642 artikli 4 lõikes 1 ja nõukogu määruse nr 765/2006 artikli 2 lõikes 5 olevaid loetellu kandmise kriteeriume nii, et need hõlmavad mis tahes toetuste või kasu saamist.